b'\n_START_ARTICLE_\nPrimo\xc5\xbe Suhodol\xc4\x8dan\n_START_SECTION_\n\xc5\xbdivljenje\n_START_PARAGRAPH_\nRodil se je 23. maja 1959 v \xc4\x8crni na Koro\xc5\xa1kem, materi Mariji in o\xc4\x8detu Leopoldu Suhodol\xc4\x8danu, u\xc4\x8ditelju, kulturno-prosvetnemu delavcu in knji\xc5\xbeevniku.Osnovno \xc5\xa1olo je obiskoval na Prevaljah. Gimnazijo je obiskoval na Ravnah na Koro\xc5\xa1kem in maturiral leta 1977. \xc5\xa0tudiral je na Fakulteti za sociologijo, politi\xc4\x8dne vede in novinarstvo Ljubljana (danes Fakulteta za dru\xc5\xbebene vede). Od leta 1998 je \xc4\x8dlan Dru\xc5\xa1tva slovenskih pisateljev.\n_START_SECTION_\nDelo\n_START_PARAGRAPH_\nPrve prispevke je objavil v Vigredi, glasilu Osnovne \xc5\xa1ole Franja Goloba Prevalje. Po o\xc4\x8detovi smrti je od leta 1981 do 1987 nadaljeval o\xc4\x8detove zgodbe o Nao\xc4\x8dniku in O\xc4\x8dalniku pri Pionirskem listu, ter od leta 1984 do 1995 za najmlaj\xc5\xa1e objavljal dogodiv\xc5\xa1\xc4\x8dine Petra Nosa in Popka pri Cicibanu. Prisostvoval je tudi pri nekaj scenarijih za otro\xc5\xa1ko televizijsko oddajo Radovedni Ta\xc4\x8dek._NEWLINE_Njegov stil pisanja lahko ozna\xc4\x8dimo kot akcijsko komedijo in domi\xc5\xa1ljijski humor, z veliko koli\xc4\x8dino mladostne razigranosti in besednih iger._NEWLINE_Tako je knjiga Ko\xc5\xa1arkar naj bo! \xc5\xa1tirikrat zapored dobila priznanje Moja najljub\xc5\xa1a knjiga (1999, 2000, 2001 in 2002), potem pa \xc5\xa1e Zlato priznanje (2008). _NEWLINE_Zbirka Pozor, pravljice! je nagrado Moja najljub\xc5\xa1a knjiga dobila trikrat zapored (2009, 2010, 2011).  _NEWLINE_Uvr\xc5\xa1\xc4\x8den je tudi v zbornik Antologija sodobne slovenske mladinske literature._NEWLINE_Primo\xc5\xbe Suhodol\xc4\x8dan je tudi ambasador humanitarnega programa ZPMS \xe2\x80\x93 Pome\xc5\xbeik soncu\xc2\xae,'